गायों को बचाने के लिए कच्छ पुलिस ने कुछ ऐसा किया, जिसने सुना, उसी ने कहा ‘वाह’

भुज (गुजरात)। भुज तहसील के बन्नी-पच्छम में नाना पैया समरी और दिनारा के बीच बकरीद के अवसर पर गायों को कतल करने की योजना थी। पुलिस को मिली इस पुख्ता जानकारी के आधार पर स्टिंग ऑपरेशन कर 40 गायों को बचा लिया गया। रात भर चला स्टिंग ऑपरेशन…

भुज तहसील के नाना पैया गांव से दिनारा क्षेत्र में मंगलवार को बकरीद पर गायों की हत्या किए जाने की पुख्ता जानकारी पश्चिम कच्छ के एस.पी. मकरंद चौहान को मिली। इस पर उन्होंने एक्शन लेते हुए एलसीबी, एसओजी, शहर ए डिविजन पुलिस तथा खाबड़ा पुलिस के प्रभारी पीएसआई टी.ए. गढवी को सतर्क कर दिया। पुलिस के 20 जवान ताबड़तोड घटना स्थल पर पहुंच गए। यह सर्च ऑपरेशन रात 2 बजे से सुबह 11 बजे तक चला।

40 गायों को बचा लिया गया

इस मामले में पुलिस ने दो शख्सों को अरेस्ट किया और उनके कब्जे से 40 गायों को छुड़ा लिया गया। अरेस्ट किए गए आरोपियों के नाम जुसब साला समा (25) और रहेमतुल्लाह ईशाक समा (28) बताए गए हैं। इनके पास से गायों को कत्ल करने का सामान भी बरामद किया गया।

आगे की स्लाइड्स में देखें PHOTOS...